Lord's Prayer
Luca (Lupu) Stroici (n. secolul XVI – d. secolul XVII) a fost un boier cărturar român, mare logofăt al Moldovei între 1580 - 1591 și 1595 - 1610. A studiat în Polonia. A fost primul dregător care a semnat documentele de cancelarie folosind litere latine. A scris un „Tatăl nostru” în limba română cu litere latine (1593), fapt care l-a determinat pe Bogdan Petriceicu-Hasdeu să-l numească „părintele filologiei latino-române”. Este unul dintre ctitorii Dragomirnei, alături de mitropolitul Anastasie Crimca, Miron Barnovschi și fratele său, vistiernicul Simion Stroici.